ዛሬ በሚጀመረው ፕሪሚየር ሊግ 13 ክለቦች ተሳታፊ ይሆናሉ
ብርሃን ፈይሳ ‹‹ቤት ኪንግ የኢትዮጵያ ፕሪሚየር ሊግ›› በሚል ስያሜ የሚካሄደው የዘንድሮው ዓመት የኢትዮጵያ ፕሪሚየር ሊግ ዛሬ በሚደረጉ ሁለት ጨዋታዎች ይጀመራል።ሊጉ በዚህ ዓመት 13 ክለቦችን በማሳተፍ የሚካሄድ መሆኑንም የሊግ ካምፓኒው አስታውቋል።ዘንድሮ በአዲስ ስያሜና በአዲስ ገጽታ የተመለሰው ‹‹የቤት ኪንግ የኢትዮጵያ ፕሪምየር ሊግ›› የውድድር ዓመቱን ዛሬ በአዲስ አበባ ስታዲየም የሚጀምር ሲሆን፣ በመክፈቻ መርሃግብሩ ሁለት ጨዋታዎች ዛሬ ረፋድ እና ከሰዓት በኋላ የሚካሄዱ ይሆናል።የመጀመሪያው ጨዋታ አራት ሰዓት ላይ በሰበታ ከተማ እና በድሬዳዋ ከተማ መካከል ሲከናወን፤ ቅዱስ ጊዮርጊስ እና ፋሲል ከተማ ደግሞ በዘጠኝ ሰዓት ይገናኛሉ።የመጀመሪያ ሳምንት ጨዋታዎች ነገ እና ከነገ በስቲያም ቀጥለው የሚከናወኑ ሲሆን፤ ነገ ኢትዮጵያ ቡና ከወልቂጤ ከተማ እንዲሁም ጅማ አባጅፋር ከአዳማ ከተማ ይገናኛሉ። ታህሳስ 05/2013 ዓ.ም ደግሞ ወላይታ ዲቻ ከሃድያ ሆሳዕና፤ እንዲሁም ባህር ዳር ከተማ ከሲዳማ ቡና ጨዋታቸውን የሚያከናውኑ ይሆናል። የውድድር
ዓመቱ በ13 ክለቦች መካከል
በሚከናወኑ ጨዋታዎች የሚቀጥል መሆኑን
ሊግ ካምፓኒው አስታውቋል።የኢትዮጵያ ፕሪምየር
ሊግ ሼር ካምፓኒ ስራ
አስኪያጅ አቶ ክፍሌ ሰይፈ፤
በወቅቱ ካለው ሃገራዊ ሁኔታ
ጋር ተያይዞ ሶስቱ የትግራይ
ክለቦች(መቐለ 70 እንደርታ፣ ስሑል
ሽረ እና ወልዋሎ ዓዲግራት)
በውድድሩ ለመካፈል ወደ አዲስ
አበባ መምጣት እንዳልቻሉ ተናግረዋል።ውድድሩ
ከዲኤስ ቲቪ ጋር በተደረገ  ስምምነት መሰረት የተያዘለት መርሃ ግብር ሊቀየርና ጊዜውም ሊራዘም ባለመቻሉ በተመዘገቡት ክለቦች ብቻ ለመቀጠል አስገዳጅ ሆኗል።ይሁን እንጂ ክለቦቹ በዚህ ዓመት ከውድድር ውጪ የሆኑት ከአቅም በላይ በሆነ ምክንያት በመሆኑ ለቀጣይ ዓመት ተሳታፊ እንዲሆኑም ካምፓኒው ወስኗል።የዘንድሮውን
ውድድር ልዩ የሚያደርገው በኢትዮ
ጵያ ስፖርት ታሪክ ለመጀመሪያ
ጊዜ የቴሌቪዥን የቀጥታ ስርጭት
ሽፋን የሚያገኝ በመሆኑ ነው።ይህ
ደግሞ ተጫዋቾች፣ ዳኞችና አሰልጣኞች በዓለም
አቀፍ ደረጃ መታየት የሚችሉበት
መድረክ መሆኑ እጅግ ከፍተኛ
ጠቀሜታ ያለው ነው። ከዚህ
ቀደም ውድድሮች ይካሄዱ የነበሩት
በተጫዋቾቹ ክለቦች ሜዳ እና
ከሜዳቸው ውጪ እንደነበር የሚታወስ
ነው። በዚህ የውድድር ዓመት
ግን ለኮቪድ 19 የተቀመጡ ፕሮቶኮሎችን
በማሟላታቸው በተመረጡ ጥቂት ስታዲየሞች
ውስጥ መካሄዱ ነው። ስፖርታዊ ውድድሮች የተጀመሩት የኮቪድ 19 ስርጭት ባለበት ሁኔታ መሆኑ ይታወቃል። በመሆኑም አወዳዳሪው አካል ስርጭቱን ለመቆጣጠር እንዲያስችለው ከሚከተላቸው መንገዶች መካከል አንዱ ውድድር ከመካሄዱ 72 ሰዓታትን አስቀድሞ ለተጫዋቾች ምርመራ በማድረግ ነው።በውድድር ወቅትም በጤና ጥበቃ ሚኒስትር የተቀመጡ የጥንቃቄ መንገዶችን የሚከተሉም ይሆናል።ከዚህ ባሻገር የደጋፊ ቁጥር ገደብን በተመለከተ፤ ክለቦች ጨዋታ በሚኖራቸው ወቅት ከሁለት ክለቦች አስር አስር ተጫዋቾች ብቻ ስታዲየም እንዲገቡ የሚፈቀድ መሆኑን ስራ አስኪያጁ ገልጸዋል። የኢትዮጵያ ፕሪሚየር ሊግ ያለፈውን የውድድር ዓመት 17ኛ ሳምንት ጨዋታ ላይ እያለ ኢትዮጵያን ጨምሮ በዓለም አቀፍ ደረጃ በተከሰተው የኮቪድ 19 ወረርሽኝ ምክንያት መቋረጡ የሚታወስ ነው። ለወራት ያህል የስፖርታዊ እንቅስቃሴዎች በተቋረጡበት ወቅትም ውድድሮች በምን መልኩ ይመለሱ ለሚለው ጉዳይ ምላሽ ለማግኘት በርካታ ስራዎች ተከናውነዋል።የመጀመሪያው ስራ ሰነዶችን ማዘጋጀት ሲሆን፤ በዚህም ፌዴሬሽኑ ከኢትዮጵያ ሕብረተሰብ ጤና ኢንስቲትዩት እንዲሁም ከኢትዮጵያ ጤና ጥበቃ ሚኒስትር ጋር በመሆን አከናውኗል።የመነሻ ሰነዱ ከተዘጋጀ በኋላም እየተብላላ ቆይቶ ውድድሩን የሚመራው የኢትዮጵያ ሊግ ካምፓኒ ባደረገው ጠቅላላ ጉባኤ ላይ ውድድሩ እንዲካሄድ 16ቱ ክለቦች መወሰናቸውን ተከትሎ ከዛሬ ጀምሮ የሚካሄድ መሆኑን ስራአስኪያጁ አስታውሰዋል። አዲስ ዘመን ታኅሳስ 3/2013 